Sekretarijat za lokalnu samoupravu i društvene djelatnosti Opštine Zeta, na osnovu člana 113 stav 1 Zakona o lokalnoj samoupravi ("Službeni list Crne Gore", br. 002/18, 034/19, 038/20, 050/22 i 084/22) i Odluke Službe glavnog administratora o pokretanju postupka za popunu radnog mjesta putem javnog oglasa broj D 23-100/24-36, od 19. septembar 2024.godine, objavljuje

**J A V N I O G L A S**

Za popunu radnog mjesta u Službi glavnog administratora

* **Samostalni/a savjetnik/ca II, 1 izvršilac/teljka, na neodređeno vrijeme.**

Posebni uslovi:

-Visoko obrazovanje, VII1 nivo kvalifikacije obrazovanja, u obimu 240 CSPK-a kredita;

-Pravni fakultet;

-Najmanje tri godina radnog iskustva;

-Položen stručni ispit za rad u državnim organima;

Opšti uslovi za zasnivanje radnog odnosa su:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima (radni odnos može zasnovati i

 lice bez položenog stručnog ispita, pod uslovom da isti položi u roku od jedne

 godine od dana zasnivanja radnog odnosa);

 - da nije osuđivan za krivično djelo koje ga čini nedostojnim za rad u državnom

 organu.

Dokumenta (original ili ovjerene kopije) koja podnosi kandidat/kinja su:

* Prijava na slobodno radno mjesto, u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu [www.golubovci.me](http://www.golubovci.me));
* CV;
* Dokaz o završenom nivou kvalifikacije obrazovanja (obim 240 CSPK-a kredita);
* Uvjerenje o položenom stručnom ispitu za rad u državnim organima (radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);
* Uvjerenje ili potvrda o potrebnom radnom iskustvu;
* Fotokopija biometrijske lične karte;

**Sva dokumenta se predaju u originalu ili ovjerenoj kopiji. Ovjerene kopije dokumenata ne smiju biti starije od (6) šest mjeseci.**

Dokumenta koja pribavlja javnopravni organ po službenoj dužnosti:

* Uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu.

U organu lokalne uprave ne može da zasnuje radni odnos lice koje je korisnik prava na penziju, u skladu sa zakonom.

U skladu sa članom 119 Zakona o lokalnoj samoupravi, probni rad je obavezan za lokalnog službenika odnosno namještenika, koji prvi put zasniva radni odnos na neodređeno vrijeme, u organu lokalne uprave, stručnoj i posebnoj službi. Probni rad traje godinu dana.

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Opštine Zeta najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", br. 50/18).

Popis propisa potrebnih za postupak provjere: Ustav Crne Gore ("Službeni list CG", br. 1/07 i 38/13), Zakon o lokalnoj samoupravi (“Službeni list CG" br.2/18, 34/19,38/20, 50/22 i 84/22), Zakon o državnim službenicima i namještenicima (“Službeni list CG" br.2/18, 34/19, 8/21), Zakon o upravnom postupku ("Službeni list CG", br. 56/14, 20/15, 40/16 i 37/17),Odluka o organizaciji i načinu rada lokalne uprave Opštine Zeta (“Službeni list CG- opštinski propisi” br.18/23), i Statut Opštine Zeta(“Službeni list CG - opštinski propisi”, br. 12/23).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Opštine Zeta,Ul. Glavna gradska ulica br. 89 Anovi u zatvorenoj koverti, u roku od 15 dana od dana objavljivanjajavnog oglasa na adresu:

**Opština Zeta – Sekretarijat za lokalnu samoupravu i društvene djelatnosti, Ul. Glavna gradska ulica br 89, sa naznakom za: Javni oglas – radno mjesto na koje se kandidat prijavljuje.**

**Neblagovremene prijave neće se razmatrati.**

Kontakt osoba: Vujadin Anđušić,

tel. 020/873-290, 873-261.